Daniel Niculae a fost audiat, iar liderul de galerie al Rapidului, Liviu Ungurean, a fost reţinut pentru 30 de zile într-un dosar de arme şi muniţii despre care există în continuare multe semne de întrebare.
Dumitru Dragomir a comentat subiectul la MAX PROFEŢIILE LUI MITICĂ, spunând că cea mai stringentă întrebare este cea referitoare la ce a declarat Daniel Niculae în faţa autorităţilor, el fiind singurul eliberat:
"Este o întrebare foarte bună pe care şi-o adresează cu toţii. De ce l-au ridicat pe Daniel Niculae şi ce a spus acolo? În urma spuselor lui, e avalanşa. Este singurul eliberat.
Lumea e ciudată. Lumea vorbeşte. E tânăr Niculae, fără experienţă. Dacă îl ia un procuror şi îl scutură puţin, spune tot. Când vin la ora 06:00 dimineaţa, la tine la uşă…
Fii atent aici, au venit procurorii şi cu 10, au luat casa la puricat. Şi ţiglele de pe casă. Nevasta nu mai e om un an de zile, copiii sunt traumatizaţi pe viaţă… De asta spun, bietul Bocciu, l-am cunoscut o dată, e om cu care poţi să te înţelegi.
Asta e întrebarea din oraş: 'ce a declarat Daniel Niculae?'. Eu nu cred că Şucu şi Niculae sunt vinovaţi de ceva. Dacă este implicat, o să îi afecteze cariera lui Niculae. Nu ştiu ce statut a avut.
Dacă e suspect, e nasol. O să vedem ce hotărâre judecătorească va fi. Dacă va avea interdicţie pe stadion Niculae, o să vedem caracterul lui Şucu. Foarte bine a făcut în conferinţa de presă.
Şucu a ieşit când Niculae era liber. Sunt nişte chestiuni în care nu vreau să mă bag", a spus Dumitru Dragomir la MAX PROFEŢIILE LUI MITICĂ.
Scandalul i-a afectat pe cei de la Rapid, care au pierdut primul meci din play-off, scor 1-2 cu Farul Constanţa. A fost un meci în care galeria nu a scandat niciun minut, în semn de solidaritate pentru liderul galeriei.